CELEX: 31982D0116
Language: el
Date: 1982-02-01 00:00:00
Title: 82/116/EOK: Απόφαση τής Επιτροπής τής 1ης Φεβρουαρίου 1982 περί εξουσιοδοτήσεως παρατάσεως τής προθεσμίας γιά νά ενημερωθεί ο οργανισμός εκδόσεως περί τών αποτελεσμάτων διαγωνισμού στό Μεξικό στόν τομέα τού γάλακτος καί τών γαλακτοκομικών προϊόντων

Avis juridique important

|

31982D0116

82/116/EOK: Απόφαση τής Επιτροπής τής 1ης Φεβρουαρίου 1982 περί εξουσιοδοτήσεως παρατάσεως τής προθεσμίας γιά νά ενημερωθεί ο οργανισμός εκδόσεως περί τών αποτελεσμάτων διαγωνισμού στό Μεξικό στόν τομέα τού γάλακτος καί τών γαλακτοκομικών προϊόντων  

Επίσημη Εφημερίδα αριθ. L 047 της 19/02/1982 σ. 0040 - 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Φεβρουαρίου 1982  περί εξουσιοδοτήσεως παρατάσεως της προθεσμίας για να ενημερωθεί ο οργανισμός εκδόσεως περί των αποτελεσμάτων διαγωνισμού στο Μεξικό στον τομέα του γάλακτος και των γαλακτοκομικών προϊόντων  (82/116/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 13 παράγραφος 3 και το άρθρο 17 παράγραφος 4,  τον κανονισμό (ΕΟΚ) αριθ. 2729/81 της Επιτροπής της 14ης Σεπτεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος προκαθορισμού των επιστροφών στον τομέα του γάλακτος και των γαλακτοκομικών προϊόντων (2), όπως τροποποποιήθηκε από τον κανονισμό (ΕΟΚ) αριθ. 45/82 (3), και ιδίως το άρθρο 15 παράγραφος 3,  Εκτιμώντας:  ότι το άρθρο 15 παράγραφος 3 του κανονισμού (ΕΟΚ) αριθ. 2729/81 προβλέπει τη δυνατότητα παρατάσεως της προθεσμίας των 40 ημερών από της τελευταίας ημερομηνίας καταθέσεως των προσφορών που πρέπει να τηρήσει ο αιτών το πιστοποιητικό για να ενημερώσει τον εκδόσαντα οργανισμό περί των αποτελεσμάτων του διαγωνισμού που προκηρύσσεται από δημόσιο οργανισμό σε τρίτη χώρα· ότι ένα Κράτος μέλος υπέβαλε αίτηση, κατά τους αναφερόμενους όρους, παρατάσεως της προθεσμίας αυτής, δεδομένου ότι ο ενδιαφερόμενος δεν είναι σε θέση να λάβει γνώση των αποτελεσμάτων ειδικού διαγωνισμού στο Μεξικό, προ της εκπνοής της προθεσμίας που προβλέπεται, για λόγους που δεν δύνανται να του καταλογισθούν· ότι τα παρεχόμενα από ενδιαφερόμενο Κράτος μέλος στοιχεία δείχνουν ότι πρέπει να παραταθεί κατά 40 ημέρες η προβλεπόμενη προθεσμία·  ότι είναι σκόπιμο στην παρούσα κατάσταση της αγοράς να ληφθεί μέτρο που να ευνοεί την πιθανή προμήθεια σχετικών ποσοτήτων αποκορυφωμένου γάλακτος σε σκόνη από την Κοινότητα·  ότι θα έπρεπε, ως εκ τούτου, να παραταθεί η προθεσμία περί ενημερώσεως του οργανισμού εκδόσεως περί των αποτελεσμάτων του διαγωνισμού· ότι συντρέχει επίσης λόγος να προβλεφθεί ότι η ασφάλεια, στην περίπτωση αυτή, παραμένει κτηθείσα εάν ο αιτών το πιστοποιητικό δεν ενημερώσει τον οργανισμό εκδόσεως περί των αποτελεσμάτων του διαγωνισμού προ της εκπνοής της παραταθείσας προθεσμίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Όσον αφορά το διαγωνισμό για 40 000 τόνους αποκορυφωμένου γάλακτος σε σκόνη που προκηρύσσεται από την Compania Nacional de Subsistencias populares (CONA- SUPO) στο Μεξικό, του οποίου η τελευταία ημερομηνία που καθορίζεται για την κατάθεση των προσφορών είναι η 14η Δεκεμβρίου 1981, η προθεσμία των 40 ημερών που αναφέρεται στο άρθρο 15 παράγραφος 3 του κανονισμού (ΕΟΚ) αριθ. 2729/81 παρατείνεται κατά 40 ημέρες, υπολογιζομένη από την επόμενη ημέρα της αρχικά προβλεπόμενης προθεσμίας.  Στην περίπτωση που ο ενδιαφερόμενος δεν ενημερώνει τον εκδόσαντα οργανισμό περί των αποτελεσμάτων του διαγωνισμού προ της εκπνοής της παραταθείσας προθεσμίας, η εγγύηση παραμένει κτηθείσα.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, την 1η Φεβρουαρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 272 της 26. 9. 1981, σ. 19.  (3) ΕΕ αριθ. L 5 της 9. 1. 1982, σ. 5.